A Bizottság 3821/92/EGK rendelete

(1992. december 28.)

az érintett összegek felhasználására vonatkozó mezőgazdasági átváltási árfolyamtól történő eltérés megszüntetése érdekében a 3294/86/EGK rendelet hatályon kívül helyezéséről és az 1393/76/EGK, az 1780/89/EGK, a 2053/89/EGK, a 2054/89/EGK, a 209/88/EGK és a 163/67/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 10. cikkére,

mivel a 3813/92/EGK rendelet 1993. január 1-jei hatállyal hatályon kívül helyezi a legutóbb a 2205/90/EGK rendelettel [2] módosított 1676/85/EGK tanácsi rendeletet [3]; mivel az 1676/85/EGK rendelet 2. cikke (4) bekezdése meghatározza az 1992. december 31-én meglévő, a mezőgazdasági átváltási árfolyam bizonyos összegekre vonatkozó használatától történő eltéréseket annak érdekében, hogy lehetővé tegye a tényleges gazdasági körülményekhez közelebb álló megfelelő átváltási árfolyamok használatát és elkerülje a pénzügyi torzulás veszélyét; mivel ezek az eltérések nem látszanak indokoltnak az 1993. január 1-jétől érvényes mezőgazdasági pénzügyi rendszer alapján és a tényleges gazdasági körülményekhez közel álló mezőgazdasági átváltási árfolyam bevezetését követően; mivel ezért a kérdéses rendelkezéseket hatályon kívül kell helyezni;

mivel a legutóbb a 3119/89/EGK rendelettel [4] módosított, a rizságazatban történő lefölözések átalakítása és a visszatérítések tekintetében alkalmazandó átváltási árfolyamok meghatározásáról szóló, 1986. október 29-i 3294/86/EGK bizottsági rendelet [5] előírja a rizságazatban egyedi átváltási árfolyamok alkalmazását a nemzeti valutára történő bizonyos átváltásoknál;

mivel a legutóbb a 3671/89/EGK rendelettel [6] módosított, a bizonyos harmadik országokból származó borágazati termékek behozatalára vonatkozó részletes alkalmazási szabályokról szóló, 1976. június 17-i 1393/76/EGK bizottsági rendelet [7] előírja a határparitáson számított referenciaárak nemzeti pénznemre történő átváltására alkalmazandó irányadó piaci árfolyamot;

mivel a legutóbb a 2864/92/EGK rendelettel [8] módosított, a 822/87/EGK rendelet 35., 36. és 39. cikkében szereplő lepárlási műveletekből nyert és az intervenciós szervek birtokában lévő alkohol elhelyezésére vonatkozó részletes alkalmazási szabályokról szóló, 1989. június 21-i 1780/89/EGK bizottsági rendelet [9] 34. cikke előírja az adott kifizetések, garanciák és biztosítékok átváltására alkalmazandó irányadó piaci árfolyamot;

mivel a legutóbb a 3390/89/EGK rendelettel [10] módosított, a bizonyos feldolgozott cseresznyére, illetve a szárított szőlőre vonatkozó minimumimportár-rendszer részletes alkalmazási szabályairól szóló, 2053/89/EGK [11] és 2054/89/EGK bizottsági rendelet [12] 3. cikke előírja a minimum importár nemzeti pénznemre történő átváltására alkalmazandó irányadó piaci árfolyamot;

mivel a legutóbb a 3117/89/EGK rendelettel [13] módosított, a harmadik országokból származó sertéshúsból készült termékek behozatalára vonatkozó kiegészítő mennyiség meghatározásáról szóló, 1988. január 26-i 209/88/EGK bizottsági rendelet [14] 1. cikke második albekezdése előírja, hogy az ajánlati árnak ECU-ben kell szerepelnie a nemzeti pénznemben nyilvántartott árak az irányadó piaci árfolyamon ECU-re történő átváltása után;

mivel a legutóbb a 3116/89/EGK rendelettel [15] módosított, a harmadik országokból származó baromfitermékek importjára vonatkozó kiegészítő mennyiség meghatározásáról szóló, 1967. június 26-i 163/67/EGK bizottsági rendelet [16] 1. cikk (3) bekezdése előírja, hogy az ajánlati árnak ECU-ben kell szerepelnie a nemzeti pénznemben nyilvántartott áraknak az irányadó piaci árfolyamon ECU-re történő átváltása után;

mivel az e rendeletben meghatározott intézkedések összhangban vannak a megfelelő irányítóbizottságok véleményével,

ELFOGADTA EZT A RENDELETET:

1. cikk

A 3294/86/EGK rendelet hatályát veszti.

2. cikk

Az 1393/76/EGK rendelet 1a. cikke helyébe a következő rendelkezés lép:

"1a. cikk

Az ajánlati árak határparitáson számított irányadó árakkal történő összehasonlítása céljából ez utóbbi nemzeti pénznemre történő átváltása az e rendelet 3. cikke (1) bekezdésében szereplő bizonyítványban feltüntetett kivitel napján érvényes mezőgazdasági átváltási árfolyamon történik.

A 3. cikk (1) bekezdésében említett eseteken kívül az előző albekezdésben szereplő összehasonlításhoz alkalmazott mezőgazdasági átváltási árfolyam megegyezik az azon a napon érvényes árfolyammal, amelyen a szabad forgalomba bocsátáshoz szükséges vámalakiságokat befejezték."

3. cikk

Az 1780/89/EGK rendelet 34. cikke helyébe a következő rendelkezés lép:

"34. cikk

Az alábbiak nemzeti pénznemre történő átváltására a pályázati felhívás közzétételének napját megelőző napon érvényben lévő mezőgazdasági átváltási árfolyamot kell alkalmazni:

- a 9. cikk (2) bekezdésében, a 17. cikk (3) bekezdésében és a 28. cikk (1) bekezdésében meghatározott, a pályázat benyújtásának időpontjában ECU-ben kifejezett kitárolási utalvány kiállítását megelőzően teljesített kifizetések,

- a 6. cikk (2) bekezdésében, a 14. cikk (2) bekezdésében és a 22. cikk (2) bekezdésében meghatározott pályázati biztosítékok a 100 térfogatszázalékos alkohol egy hektoliterére számítva, ECU-ben kifejezve,

- a 8. cikk (2) bekezdésének második francia bekezdésében, a 16. cikk (2) bekezdésének második francia bekezdésében, a 24. cikk (2) bekezdésének második francia bekezdésében és a 26. cikk (2) bekezdésében meghatározott teljesítési garanciák 100 térfogatszázalékos alkohol egy hektoliterére számítva, ECU-ben kifejezve,

- a 31. cikk (1) bekezdésével összhangban a mintákért teljesített, ECU-ben kifejezett kifizetések."

4. cikk

A 2053/89/EGK és 2054/89/EGK rendelet 3. cikke helyébe a következő rendelkezés lép:

"3. cikk

A minimum importár a szabad forgalomba bocsátás helyszínéül szolgáló tagállam nemzeti pénznemére történő átváltása a szabad forgalomba bocsátáshoz benyújtott vámáru-nyilatkozat elfogadásának napján érvényben lévő mezőgazdasági átváltási árfolyam alkalmazásával történik."

5. cikk

A 209/88/EGK rendelet 1. cikke második albekezdése helyébe a következő rendelkezés lép:

"Az ajánlati árat az első albekezdésben említett árak alapján ECU-ben kell kifejezni az adott tagállam nemzeti pénznemében megállapítva, az adott árak megállapításának napján alkalmazandó mezőgazdasági átváltási árfolyam alkalmazásával ECU-re átváltva."

6. cikk

A 163/67/EGK rendelet 1. cikke (3) bekezdésének első albekezdése helyébe a következő rendelkezés lép:

"(3) Az ajánlati árat a (2) bekezdésben említett árak alapján ECU-ben kell kifejezni az adott tagállam nemzeti pénznemében megállapítva, az adott árak megállapításának napján alkalmazandó mezőgazdasági átváltási árfolyam alkalmazásával ECU-re átváltva."

7. cikk

Ez a rendelet 1993. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 28-án.

a Bizottság részéről

Ray Mac Sharry

a Bizottság tagja

[1] HL L 387., 1992.12.31., 1. o.

[2] HL L 201., 1990.7.31., 9. o.

[3] HL L 164., 1985.6.24., 1. o.

[4] HL L 300., 1989.10.18., 14. o.

[5] HL L 304., 1986.10.30., 25. o.

[6] HL L 358., 1989.12.8., 26. o.

[7] HL L 157., 1976.6.18., 20. o.

[8] HL L 268., 1992.10.1., 48. o.

[9] HL L 178., 1989.6.24., 1. o.

[10] HL L 326., 1989.11.11., 27. o.

[11] HL L 195., 1989.7.11., 11. o.

[12] HL L 195., 1989.7.11., 14. o.

[13] HL L 300., 1989.10.18., 11. o.

[14] HL L 21., 1988.1.27., 5. o.

[15] HL L 300., 1989.10.18., 10. o.

[16] HL 129., 1967.6.28., 2577/67. o.

--------------------------------------------------